Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 517/14/8807	Michalovce, 29.7.2015
EEČ : 2-66-298-2015

U Z N E S E N I E

Trestná vec:	obvinený XXXXX 
Trestný čin:	falšovanie a pozmeňovanie verejnej listiny, úradnej pečate a úradnej uzávery podľa § 176 odsek 1 Trestného zákona číslo 140/1961 Zbierky zákonov v znení zákona číslo 399/2000 Zbierky zákonov

Rozhodol: 	prokurátor Okresnej prokuratúry Michalovce
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že po predošlej vzájomnej dohode v presne nezistenom čase v mesiaci marec 2000 odovzdal  XXXXX XXXXX 2 ks svojich fotografií, následne na to XXXXX do týždňa na neznámom mieste a nezisteným spôsobom vymenil predmetné fotografie na svojom cestovnom pase Slovenskej republiky č. 0253350 a tiež na neznámom mieste nezisteným spôsobom vyhotovil falošný vodičský preukaz č. SA 429891 na meno XXXXX, oba tieto doklady potom predal XXXXX za sumu 300 DM, kde na základe  takto upraveného cestovného pasu, ktorý XXXXX používal ako pravý,  prekročil  hranice viacerých štátov, pričom bolo dňa 10. 09. 2000 o 09.30 h na hraničnom priechode Berg, okres Bruck/Leitha pri pokuse vycestovať z Rakúska, kedy opäť predložil pri pasovej kontrole predmetný pas rakúskym pasovým orgánom zistené, že tento bol pozmeňovaný,

trest, ku ktorému môže trestné stíhanie viesť, je celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Vyšetrovateľ PZ, OR PZ, Odboru kriminálnej polície XXXXX, uznesením sp. zn. ORP-519/20-2001 z 22. 05. 2001 začal trestné  stíhanie  a súčasne vzniesol obvinenie XXXXX a XXXXX pre spolupáchateľstvo trestného činu falšovanie a pozmeňovanie verejnej listiny, úradnej pečate a úradnej uzávery  podľa § 9 ods. 2 k § 176 ods. 1 Tr. zákona, účinného do 31. 12. 2005, na tom skutkovom základe, ako je  to  uvedené vo výrokovej časti tohto uznesenia. 

 Po skončení vyšetrovania predložil vyšetrovateľ PZ spisový materiál s návrhom na zastavenie trestného stíhania podľa § 215 ods. 2 písm. a) Tr. poriadku. 

Po preskúmaní návrhu vyšetrovateľa PZ a na vec sa vzťahujúceho spisového materiálu som sa s návrhom vyšetrovateľa PZ stotožnil. 

Obvinený XXXXX vo svojej výpovedi uviedol, že občiansky preukaz aj vodičský preukaz stratil niekedy koncom februára 2000. Následne si dal vystaviť nové doklady. XXXXX pozná z videnia z Michaloviec. Nevie, prečo tento uviedol, že mu predal svoj cestovný pas a vodičský preukaz. 

Obvinený XXXXX vo svojom výsluchu uviedol, že na jar roku 2000 v Michalovciach spoznal v jednom podniku XXXXX. Tomuto  povedal, že nemá žiadny platný cestovný doklad. Dohodli sa, že mu XXXXX predá svoj slovenský cestovný pas a vodičský preukaz, na ktorých jeho známy vymenil fotky. Uvedené doklady použil na cestu do Rakúska, kde ho na hraničnom priechode Berg kontrolovali a zistili, že predložil falošné  doklady. 

Z odborného vyjadrenia Kriminalistického a expertízneho ústavu Bratislava  vyplýva, že predmetný cestovný pas bol sfalšovaný výmenou fotografie.

Trestná činnosť je preukázaná aj ďalšími listinnými dôkazmi, ktoré zabezpečili rakúske vyšetrovacie orgány a ktoré tvorili prílohu prevzatého trestného konania z Rakúska. 

Z trestného rozkazu Okresného súdu XXXXX sp. zn. XXXXX zo dňa  03. 08. 2009, ktorý nadobudol právoplatnosť 27. 08 2009 vyplýva, že obvinený XXXXX bol odsúdený za trestný čin falšovanie a pozmeňovanie verejnej listiny, úradnej pečate a úradnej uzávery formou spolupáchateľstva podľa § 9 ods. 2 k § 176 ods. 1 Tr. zákona, účinného do 31. 12. 2005, na trest odňatia slobody v trvaní 8 mesiacov s podmienečným odkladom jeho výkonu na skúšobnú dobu v trvaní 2 rokov. 

Z rozsudku Okresného súdu XXXXX sp. zn. XXXXX z 02. 04. 2015, ktorý nadobudol právoplatnosť 02. 04. 2015 som zistil, že obvinený XXXXX  bol právoplatne odsúdený pre spolupáchateľstvo prečinu porušenia predpisov o štátnych technických opatreniach na označenie tovaru podľa § 20 k § 279 ods. 1, ods. 2 písm. c) Tr. zákona, na trest odňatia slobody v trvaní 18 mesiacov s podmienečným odkladom jeho výkonu na skúšobnú dobu v trvaní 30 mesiacov a peňažný trest vo výške 1.000 €. 
Za trestný čin falšovanie a pozmeňovanie verejnej listiny, úradnej pečate a úradnej uzávery podľa § 176 ods. 1 Tr. zákona, účinného do 31. 12. 2005, za ktorý je obvinený stíhaný, Trestný zákon stanovuje trest odňatia slobody až na dva roky. 
Podľa § 215 ods. 2 písm. a) Tr. poriadku prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený. 
Vzhľadom na osobu obvineného, okolnosti skutku, dobu od spáchania skutku a na trest, ktorý  mu už bol  právoplatne uložený, sa javí trest ku ktorému by mohlo trestné stíhanie viesť, celkom bez významu.
Vzhľadom na vyššie uvedené  bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.V trestnom stíhaní sa pokračuje, ak obvinený vyhlási do troch dní od doručenia uznesenia, že na prejednaní veci trvá.

JUDr. Ivan Tvarožek
prokurátor